

Projektas
LIETUVOS RESPUBLIKOS FINANSŲ MINISTRAS

ĮSAKYMAS
DĖL VIEŠOJO SEKTORIAUS APSKAITOS IR FINANSINĖS ATSKAITOMYBĖS 24-OJO STANDARTO PATVIRTINIMO

2024 m.          d. Nr. 1K-
Vilnius

. P a k e i č i u Lietuvos Respublikos finansų ministro 2008 m. gruodžio 9 d. įsakymą Nr. 1K-432 „Dėl viešojo sektoriaus apskaitos ir finansinės atskaitomybės 24-ojo standarto patvirtinimo“ ir jį išdėstau nauja redakcija:
„LIETUVOS RESPUBLIKOS FINANSŲ MINISTRAS

ĮSAKYMAS
DĖL 24-OJO VIEŠOJO SEKTORIAUS APSKAITOS IR FINANSINĖS ATSKAITOMYBĖS STANDARTO PATVIRTINIMO

Vadovaudamasis Lietuvos Respublikos finansinės apskaitos įstatymo 12 straipsnio 2 dalimi,
tvirtinu 24-ąjį viešojo sektoriaus apskaitos ir finansinės atskaitomybės standartą „Su darbo santykiais susijusios išmokos“ (pridedama).“
. N u s t a t a u, kad šis įsakymas taikomas finansinių ataskaitų rinkiniams, rengiamiems už 2026 m. sausio 1 d. ir vėliau prasidedančius ataskaitinius laikotarpius.



Finansų ministras	



PATVIRTINTA
Lietuvos Respublikos finansų ministro 
2008 m. gruodžio 9 d. įsakymu Nr. 1K-432
(Lietuvos Respublikos finansų ministro 
2024 m.                   d. įsakymo Nr. 1K-    redakcija)



 SKYRIUS


.	24-ajame viešojo sektoriaus apskaitos ir finansinės atskaitomybės standarte „Su darbo santykiais susijusios išmokos“ (toliau – Standartas) nustatomi su darbo, tarnybos ar kitais teisiniais santykiais, kurie iš esmės atitinka darbo sutartimi tarp darbdavio ir darbuotojo sukuriamus santykius, (toliau – darbo santykiai) susijusių išmokų darbuotojams – fiziniams asmenims, dirbantiems pagal darbo sutartis, valstybės politikams, valstybės pareigūnams, teisėjams, valstybės tarnautojams, profesinės karo tarnybos kariams ir kitiems asmenims, gaunantiems atlygį už atliekamą darbą, vykdomas pareigas viešojo sektoriaus subjekte, finansinės apskaitos (toliau – apskaitos) ir pateikimo finansinėse ataskaitose reikalavimai. Darbuotojas, gaunantis su darbo santykiais susijusias išmokas, gali būti dirbantis neterminuotą, terminuotą, laikiną, sezoninį, projektinį ar kitokį darbą, taip pat vykdantis bet kokią kitą veiklą, vykdomą remiantis teisiniais santykiais, kurie iš esmės atitinka darbo sutartimi tarp darbdavio ir darbuotojo sukuriamus santykius.
.	Standartu vadovaujamasi rengiant viešojo sektoriaus subjekto finansinių ataskaitų rinkinį ir viešojo sektoriaus subjektų grupės finansinių ataskaitų rinkinį. 
.	Standartas taikomas su darbo santykiais susijusioms išmokoms, prie kurių priskiriama: 
.	darbo užmokestis pinigais ir (arba) natūra pagal darbo sutartis ar kitus darbo ar tarnybos apmokėjimą reglamentuojančius teisės aktus;
.	kitos išmokos, kurias privaloma mokėti pagal teisės aktus, reglamentuojančius išmokų mokėjimą, tokios kaip išeitinės išmokos, ilgalaikio darbo išmokos ir kitos panašios išmokos;
.	už darbuotoją mokamos įmokos į išteklių fondus arba įmokos kitiems subjektams darbuotojo naudai, tokios kaip įmokos draudimo bendrovėms ir kitos panašios įmokos;
.	atlygis už suteiktas paslaugas, perduotas ar suteiktas teises pagal kitas nei darbo sutartis, kurios apskaitos tikslais pagal Standartą priskiriamos prie su darbo santykiais susijusių sutarčių. Standarte laikoma, kad sutartis atitinka darbo santykių esmę, jeigu joje susitariama dėl Lietuvos Respublikos darbo kodekse nustatytų būtinųjų darbo sutarties sąlygų (darbo funkcija, darbo apmokėjimo sąlygos ir darbovietė);
.	socialinės ir kitos išmokos darbuotojui.
.	Standartas netaikomas apskaitai:
.	socialinės paramos, teikiamos iš tam tikslui įsteigtų išteklių fondų;
.	piniginių dovanų ir laimėjimų (prizų), premijų ir valstybės stipendijų, skiriamų sportininkams, kultūros ir meno kūrėjams, mokslininkams ir kitiems asmenims, stipendijų studentams ir kitų panašių išmokų, kurių apskaitai taikomos 11-ojo viešojo sektoriaus apskaitos ir finansinės atskaitomybės standarto „Sąnaudos“, patvirtinto Lietuvos Respublikos finansų ministro 2008 m. vasario 8 d. įsakymu Nr. 1K-059 „Dėl 11-ojo viešojo sektoriaus apskaitos ir finansinės atskaitomybės standarto patvirtinimo“, nuostatos.
.	Standarte vartojamos sąvokos suprantamos taip, kaip jos apibrėžtos Darbo kodekse, Lietuvos Respublikos viešojo sektoriaus atskaitomybės įstatyme, Lietuvos Respublikos garantijų darbuotojams jų darbdaviui tapus nemokiam ir ilgalaikio darbo išmokų įstatyme ir kituose viešojo sektoriaus apskaitos ir finansinės atskaitomybės standartuose (toliau – VSAFAS).

 SKYRIUS


 SKIRSNIS


.	Su darbo santykiais susijusia išmoka laikomas bet koks užmokestis pinigais ar natūra, viešojo sektoriaus subjekto mokamas darbuotojui už atliktą darbą, tarnybą, vykdytas pareigas, arba kita dėl darbo santykių ar jų esmę atitinkančių santykių atsirandanti teisės aktų nustatyta išmoka tiesiogiai darbuotojui, jo vaikams, sutuoktiniui ar kitiems išlaikytiniams arba kitiems subjektams, tokiems kaip draudimo bendrovės, išteklių fondai ir kiti subjektai. 
.	Su darbo santykiais susijusių išmokų rūšys pagal numatomą įsipareigojimo įvykdymą:
.	trumpalaikės išmokos – su darbo santykiais susijusios išmokos darbuotojui pinigais ir (arba) natūra, kuriuos numatoma išmokėti per 12 mėnesių nuo tada, kai darbuotojas atlieka darbą ar tarnybą, suteikiančius teisę gauti tokią išmoką, ir darbdavio socialinio draudimo įmokos;
.	ilgalaikės išmokos – su darbo santykiais susijusios išmokos darbuotojui pinigais, kuriuos numatoma išmokėti praėjus 12 mėnesių nuo tada, kai darbuotojas atlieka darbą ar tarnybą, suteikiančius teisę gauti tokią išmoką.

 SKIRSNIS


.	Trumpalaikės išmokos apskaitoje registruojamos kaip trumpalaikis įsipareigojimas ir sąnaudos tą ataskaitinį laikotarpį, už kurį apskaičiuotos išmokos, arba pagal kitus VSAFAS (12-asis viešojo sektoriaus apskaitos ir finansinės atskaitomybės standartas „Ilgalaikis materialusis turtas“, patvirtintas Lietuvos Respublikos finansų ministro 2008 m. gegužės 8 d. įsakymu Nr. 1K-174 „Dėl viešojo sektoriaus apskaitos ir finansinės atskaitomybės 12-ojo standarto patvirtinimo“, 13-asis viešojo sektoriaus apskaitos ir finansinės atskaitomybės standartas „Nematerialusis turtas “, patvirtintas Lietuvos Respublikos finansų ministro 2008 m. liepos 16 d. įsakymu Nr. 1K-238 „Dėl viešojo sektoriaus apskaitos ir finansinės atskaitomybės 13-ojo standarto patvirtinimo“) šios išmokos įtraukiamos į kuriamo turto vertę.
.	Iš anksto sumokėtas darbo užmokestis (avansas) apskaitoje registruojamas kaip turtas (išankstiniai apmokėjimai), o apskaičiuojant darbo užmokestį registruojamos sąnaudos ir įsipareigojimas, kuris sumažinamas išankstinio apmokėjimo suma. Jeigu iš anksto sumokėtas darbo užmokestis (avansas) viršija apskaičiuotą darbo užmokesčio įsipareigojimo sumą, viešojo sektoriaus subjektas sumą, viršijančią įsipareigojimo sumą, toliau apskaitoje rodo kaip išankstinį apmokėjimą. Jei išmokėtos sumos, viršijančios apskaičiuotą darbo užmokesčio įsipareigojimo sumą, viešojo sektoriaus subjektas nesusigrąžina arba ja nesumažina darbuotojui mokėtinų sumų, šią sumos dalį viešojo sektoriaus subjektas pripažįsta sąnaudomis.
.	Viešojo sektoriaus subjektas turi pripažinti trumpalaikių išmokų darbuotojams už mokamą ne darbo laiką įsipareigojimą:
.	kaupdamas būsimų išmokų už mokamą ne darbo laiką sąnaudas – kai darbuotojai atliko darbą, suteikiantį teisę į ilgesnį būsimą mokamą ne darbo laiką;
.	iš karto pripažindamas trumpalaikių išmokų už mokamą ne darbo laiką sąnaudas tą laikotarpį, kai jis privalo apskaičiuoti šias sumas, tačiau jų negalima buvo tikėtis iš anksto.
.	Mokamas ne darbo laikas skirstomas į:
.	kaupiamąjį;
.	nekaupiamąjį.
.	Kaupiamąjį mokamą ne darbo laiką galima perkelti ir išnaudoti būsimaisiais laikotarpiais, jeigu einamąjį laikotarpį sukauptas mokamas ne darbo laikas buvo nevisiškai išnaudotas. Įsipareigojimai, susiję su kaupiamuoju mokamu ne darbo laiku, atsiranda tada, kai darbuotojai atlieka darbą, suteikiantį jiems teisę į būsimą kaupiamąjį mokamą ne darbo laiką.
.	Viešojo sektoriaus subjektas ne rečiau kaip kartą per metus prieš sudarydamas metines finansines ataskaitas pagal viešojo sektoriaus subjekto apskaitos politikoje nustatytą tvarką turi įvertinti išmokų už kasmetines atostogas (kaupiamąjį mokamą ne darbo laiką) sumą ir registruoti darbo užmokesčio ir socialinio draudimo sąnaudas ir įsipareigojimą darbuotojams (sukauptas sąnaudas).
.	Nekaupiamasis mokamas ne darbo laikas į kitus laikotarpius neperkeliamas. Prievolė apmokėti nekaupiamąjį mokamą ne darbo laiką išnyksta, jeigu ataskaitinį laikotarpį skirtas mokamas ne darbo laikas neišnaudojamas, ir nutraukiant darbo santykius nesuteikia teisės gauti piniginės kompensacijos už neišnaudotą mokamą ne darbo laiką. Trumpalaikį įsipareigojimą dėl nekaupiamojo mokamo ne darbo laiko ir sąnaudas viešojo sektoriaus subjektas apskaičiuoja ir registruoja apskaitoje tada, kai remdamasis pateiktais dokumentais, kuriais įrodoma darbuotojo teisė į mokamą ne darbo laiką, priima sprendimą dėl išmokos skyrimo.
.	Viešojo sektoriaus subjektas turi pripažinti vienkartinių išmokų pinigais ir (arba) natūra sąnaudas ir įsipareigojimą pagal Standarto 8 punkto nuostatas tada, kai:
.	jis turi prievolę ar neatšaukiamąjį pasižadėjimą atlikti tokius mokėjimus dėl buvusių ūkinių įvykių, aplinkybių, sudariusių prielaidas prievolei ar neatšaukiamajam pasižadėjimui už praėjusį ataskaitinį laikotarpį atsirasti;
.	šias sąnaudas ir įsipareigojimą galima patikimai įvertinti.
.	Viešojo sektoriaus subjektas gali patikimai įvertinti trumpalaikį įsipareigojimą ar neatšaukiamąjį pasižadėjimą ir registruoti sąnaudas tada, kai:
.	yra viešojo sektoriaus subjekto vadovo nustatyta vienkartinių piniginių išmokų ir išmokų natūra apskaičiavimo ir mokėjimo tvarka;
.	viešojo sektoriaus subjektas gali patikimai nustatyti mokėtinų vienkartinių piniginių išmokų ir išmokų natūra sumą už ataskaitinį laikotarpį prieš rengdamas finansinių ataskaitų rinkinį;
.	praėjusiais laikotarpiais taikyta vienkartinių piniginių išmokų ir išmokų natūra mokėjimo praktika leidžia patikimai nustatyti neatšaukiamojo pasižadėjimo mokėti priedus ir pašalpas sumą.

 SKIRSNIS


.	Ilgalaikių išmokų sąnaudos pripažįstamos iš karto visai ilgalaikio įsipareigojimo sumai, priėmus sprendimą arba pagal prievolę mokėti tokias išmokas, išskyrus Standarto 18 punkte nurodytą atvejį.
.	Jeigu ilgalaikės išmokos dydis priklauso nuo darbo santykių trukmės, ilgalaikis įsipareigojimas proporcingai kaupiamas ir pripažįstamas sąnaudomis per visą darbo ar tarnybos laiką. Vertinant šį ilgalaikį įsipareigojimą, turi būti atsižvelgta į tikimybę, kad reikės mokėti tokią išmoką, ir laikotarpį, už kurį mokėjimas turėtų būti atliktas, bei į kasmet sukauptinos sumos reikšmingumą. Jeigu išmokos dydis yra vienodas visiems darbuotojams, neatsižvelgiant į ištarnautą laiką ar kitas su konkrečiu darbuotoju susijusias aplinkybes, šių išmokų sąnaudos pripažįstamos tada, kai įvyksta įvykis ar atsiranda aplinkybės, dėl kurių numatoma mokėti išmoką.

 SKIRSNIS


.	Išeitine išmoka darbuotojui laikoma išmoka darbuotojui, viešojo sektoriaus subjekto mokama pasibaigus darbo santykiams.
.	Viešojo sektoriaus subjektas gali būti įpareigotas mokėti išeitines išmokas teisės aktų, reglamentuojančių tokių išmokų mokėjimą, sutarčių ar kitų susitarimų nustatyta tvarka arba viešojo sektoriaus subjekto darbuotojai gali pagrįstai tikėtis tokių išmokų pagal neatšaukiamąjį pasižadėjimą. Paprastai išeitinės išmokos yra vienkartiniai mokėjimai, tačiau kartais jos gali apimti ir atlyginimą iki tam tikro nurodyto laikotarpio pabaigos, kai darbuotojas daugiau nebedirba darbo, teikiančio viešojo sektoriaus subjektui ekonominės naudos, ar kitas išmokas, pasibaigus darbo (tarnybos) laikotarpiui, iš darbdavio lėšų.
.	Išeitinės išmokos, įskaitant ilgalaikio darbo išmokas, viešojo sektoriaus subjekto apskaitoje pripažįstamos sąnaudomis tą laikotarpį, kurį baigiasi darbo santykiai. 

 SKYRIUS


.	Su darbo santykiais susijusios išmokos priskiriamos prie šių sąnaudų straipsnių:
.	prie darbo užmokesčio ir socialinio draudimo sąnaudų priskiriamos išmokos darbuotojui pinigais ir (arba) natūra:
.	tiesiogiai su darbo santykiais arba jų esmę atitinkančiais santykiais susijęs darbo užmokestis (pareiginė alga, priedai, priemokos, mokėjimai už darbą poilsio ir švenčių dienomis, nakties, viršvalandinį darbą ir budėjimą, premijos, darbo užmokestis už kasmetines atostogas, nepanaudotų atostogų kompensacijų išmokos, nenutrūkstamas darbo užmokesčio mokėjimas ligos atveju (už pirmas dvi ligos dienas) ir panašiai);
.	išeitinės išmokos, ilgalaikio darbo išmokos;
.	darbdavio įmokos į socialinio draudimo, pensijų fondus, įmokos į Garantinį fondą, Ilgalaikio darbo išmokų fondą;
.	išmokos, skirtos darbuotojo išlaidoms kompensuoti (išmokos transporto išlaidoms vykstant iš gyvenamosios vietos į darbo vietą arba tarnybą ir atgal kompensuoti, išmokos gyvenamojo būsto nuomos išlaidoms kompensuoti ar nemokamai suteiktas būstas (apskaičiuota ataskaitinio laikotarpio būsto nusidėvėjimo suma), nemokamas maitinimas ir maitinimosi kompensavimas, mokesčiai už sveikatos priežiūros paslaugas ir kitos panašios išmokos), kai nauda teikiama konkrečiam darbuotojui, taip pat darbuotojo skatinimo priemonės, nenurodytos Standarto 22.1.1 papunktyje. Šios išmokos turi būti registruojamos atskiroje sąskaitoje nei kitos darbo užmokesčio sąnaudos;
.	diplomatams ir jų šeimų nariams pagal Lietuvos Respublikos diplomatinės tarnybos įstatymo nuostatas skiriamos išmokos;
.	prie socialinių ir kitų išmokų darbuotojams sąnaudų priskiriamos išmokos darbuotojui:
.	esant sunkiai materialinei būklei, mirties ir kitais atvejais;
.	žalos dėl profesinės ligos atlyginimo išmokos;
.	išmokos įvykus nelaimingam atsitikimui ir panašiai;
.	prie sąnaudų pagal jų pobūdį priskiriamos darbuotojų grupės ar visų darbuotojų naudai neapibrėžtos išmokos, kurios nepriskiriamos prie Standarto 22.1 ir 22.2 papunkčiuose išvardytų išmokų.

 SKYRIUS


.	Viešojo sektoriaus subjekto ir viešojo sektoriaus subjektų grupės finansinių ataskaitų aiškinamajame rašte (toliau – aiškinamasis raštas) nurodoma:
.	 priežastys, jeigu reikšmingai padidėjo ataskaitinio laikotarpio sąnaudomis pripažintų su darbo santykiais susijusių išmokų suma, palyginti su praėjusio ataskaitinio laikotarpio atitinkama suma;
.	informacija apie darbo užmokesčio ir socialinio draudimo sąnaudas pagal Standarto priede nustatytą formą.
.	Kai dėl likvidavimo, reorganizavimo ar kitų priežasčių darbuotojams yra pateikti pasiūlymai nutraukti (pakeisti) darbo santykius ir yra neaiški tiksli išeitinių išmokų suma, mokėjimo laikas, registruojamas neapibrėžtasis įsipareigojimas ir informacija apie jį pateikiama aiškinamajame rašte, kaip nustatyta 18-ajame viešojo sektoriaus apskaitos ir finansinės atskaitomybės standarte „Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai“, patvirtintame Lietuvos Respublikos finansų ministro 2008 m. rugpjūčio 21 d. įsakymu Nr. 1K-252 „Dėl viešojo sektoriaus apskaitos ir finansinės atskaitomybės 18-ojo standarto patvirtinimo“.

 SKYRIUS


.	Viešojo sektoriaus subjektas, taikydamas Standartą pirmą kartą, perkeldamas pradinius likučius, inventorizuoja kiekvieno darbuotojo nepanaudotų kasmetinių atostogų dienas, kad įvertintų sukauptų nepanaudotų atostogų dienų likutį, ir, taikydamas jo vidutinį darbo užmokestį, apskaičiuoja ir užregistruoja apskaitoje pradinį įsipareigojimą darbuotojams (sukauptos sąnaudos). Taip pat įvertinamos ir užregistruojamos kitos prie su darbo santykiais susijusių išmokų priskiriamos sukauptos sąnaudos.
___________




24-ojo viešojo sektoriaus apskaitos ir finansinės atskaitomybės standarto „Su darbo santykiais susijusios išmokos“
priedas





Eil. Nr.	Grupė	Ataskaitinis laikotarpis	Praėjęs ataskaitinis laikotarpis
		Vidutinis darbuotojų skaičius	Darbo užmokesčio sąnaudos	Vidutinis darbuotojų skaičius	Darbo užmokesčio sąnaudos
			Pareiginė alga	Priedai, priemokos, premijos	Kitos darbuotojo skatinimo priemonės ir darbuotojo išlaidų kompensavimas	Išmokos diplomatams ir jų šeimų nariams	Kita		Pareiginė alga	Priedai, priemokos, premijos	Kitos darbuotojo skatinimo priemonės ir darbuotojo išlaidų kompensavimas	Išmokos diplomatams ir jų šeimų nariams	Kita
	1	2	3	4	5	6	7	8	9	10	11	12	13
1.	Valstybės politikai ir valstybės pareigūnai												
2.	Teisėjai												
3.	Valstybės tarnautojai												
3.1.	einantys vadovaujamas pareigas												
3.2.	patarėjai												
3.3.	specialistai												
4.	Kariai												
5.	Darbuotojai, dirbantys pagal neterminuotas darbo sutartis												
5.1.	einantys vadovaujamas pareigas												
5.2.	kiti darbuotojai												
6.	Kiti												
7.	Iš viso:												
8.	Iš jų socialinio draudimo sąnaudos	X						X					


Pastabos:
.	Apskaičiuojant vidutinį darbuotojų skaičių rekomenduojama taikyti Vidutinio metinio darbuotojų skaičiaus apskaičiavimo taisykles, patvirtintas Lietuvos Respublikos finansų ministro 2002 m. gegužės 15 d. įsakymu Nr. 134 „Dėl Vidutinio metinio darbuotojų skaičiaus apskaičiavimo taisyklių patvirtinimo“. 
.	Lentelės 3 skiltyje „Pareiginė alga“ nurodomos sąnaudos: pareiginė alga; kintamoji atlyginimo dalis, kai atlyginimo apskaičiavimas nustatytas teisės aktais; mokėjimas už darbą poilsio dienomis; mokėjimas už darbą naktį; mokėjimas už darbą švenčių dienomis; mokėjimas už viršvalandžius; atostoginiai, išskyrus atostoginių kaupinius; mokėjimas už neatvykimą į darbą (pvz., vykstant į sveikatos priežiūros įstaigą ir pan.), mokėjimas už prastovas.
.	Lentelės 4 skiltyje „Priedai, priemokos, premijos“ nurodomos sąnaudos: priedai, priemokos, premijos.
.	Lentelės 5 skiltyje „Kitos darbuotojo skatinimo priemonės ir darbuotojo išlaidų kompensavimas“ nurodomos šiuo įsakymu patvirtinto 24-ojo viešojo sektoriaus apskaitos ir finansinės atskaitomybės standarto (toliau – Standartas) 22.1.4 papunktyje nurodytos išmokos.
.	Lentelės 6 skiltyje „Išmokos diplomatams ir jų šeimų nariams“ nurodomos Standarto 22.1.5 papunktyje nurodytos išmokos.
.	Lentelės 7 skiltyje „Kita“ nurodomos kitos darbo užmokesčio sąnaudos: mokėjimas už dvi pirmas nedarbingumo dienas, kompensacijos už nepanaudotas atostogas, išeitinės išmokos, atostoginių kaupiniai, atidėjiniai išeitinėms išmokoms, mokėjimas už dalyvavimą projektuose, mokėjimas už atostogas kvalifikacijai tobulinti, komisijų narių atlygis už darbą ir kitos, lentelės 3–6 ar 9–13 stulpeliuose nenurodytos, sąnaudos.
.	Valstybės politikams ir valstybės pareigūnams priskiriami asmenys, nurodyti Lietuvos Respublikos valstybės pareigūnų darbo užmokesčio įstatyme, Lietuvos Respublikos valstybės politikų darbo užmokesčio įstatyme ir kituose valstybės pareigūnų ir valstybės politikų veiklą reglamentuojančiuose įstatymuose.
.	Valstybės tarnautojams priskiriami asmenys, nurodyti Lietuvos Respublikos valstybės tarnybos įstatyme ir statutinių valstybės tarnautojų veiklą reglamentuojančiuose įstatymuose.
.	Lentelės 1–7 punktuose, išskyrus lentelės 2 ir 8 skiltis, nurodomos darbo užmokesčio sąnaudos, įskaitant darbdavio mokamas socialinio draudimo įmokas (socialinio draudimo sąnaudas).
.	Lentelės 8 punkte nurodomos tik socialinio draudimo sąnaudos.
.	Sudarant atskiro viešojo sektoriaus subjekto finansinių ataskaitų rinkinį, atsižvelgiant į asmens duomenų apsaugą reglamentuojančių teisės aktų reikalavimus, jeigu įstaigoje dirba darbuotojas, kuris vienintelis eina atitinkamas pareigas, (pvz., vienas vadovaujantis valstybės tarnautojas ar darbuotojas arba vienas nevadovaujantis valstybės tarnautojas ar darbuotojas, arba vienas dirbantis pagal terminuotą darbo sutartį darbuotojas ir pan.), detali informacija apie šio darbuotojo sąnaudas pateikiama tik teikiant informaciją į Viešojo sektoriaus apskaitos ir ataskaitų konsolidavimo sistemą (toliau – VSAKIS), o šioje lentelėje tokia informacija neišskiriama – ji parodoma bendra suma tame lentelės punkte, kuriame nurodyta daugiausia darbuotojų, ir aiškinamajame rašte paaiškinamos tokio pateikimo priežastys. Jeigu visuose lentelės punktuose turėtų būti nurodoma po vieną darbuotoją (pvz., vienas vadovaujantis asmuo ir vienas darbuotojas), detali informacija apie šių darbuotojų sąnaudas pateikiama tik teikiant informaciją į VSAKIS, o šioje lentelėje bendros sąnaudų sumos rodomos ne prie vadovaujančiųjų asmenų ir aiškinamajame rašte paaiškinamos tokio pateikimo priežastys.
.	X pažymėtos skiltys nepildomos.

